USMA 2019
Sērfings ir ceļš uz neatkarību domās un dabā

NOLIKUMS 

Mērķis
Rīkoties saskaņā 1988. gada 21. aprīlī pieņemto Sērfinga manifestu mūžīgiem laikiem (sk. 1. pielikumu).
Vienā vējā vienot visu paaudžu sērfotājus.
Apzināt, cik daudz mēs esam, stiprināt draudzību ar citvalstu sērfotājiem.
Noskaidrot, ko un kā kurš spēj.
Gūt Latvijas kausa izcīņas punktus Raceboard un Techno 293 klasēs.

Dalībnieki
Ikviens, kurš apguvis vindsērfinga iemaņas tik lielā mērā, ka spēj veikt distanci, un apzinās šī sporta ietekmi uz savu veselību, kā arī ir lojāls Sērfinga manifestam mūžīgiem laikiem.

Vieta un programma
Regate notiek Usmas ezera Bukdangu kempinga akvatorijā 2019. gada 8. un 9. jūnijā. Atklāšana 8. jūnijā pl. 12.00. Pēc tam pirmie četri braucieni. Pēc pl. 19.00 socializācijas pasākumi.
9. jūnijā no pl. 11.00 līdz pl. 16.00 starts nākamajos trijos braucienos. Meteoroloģisko apstākļu ietekmē programma var tikt mainīta. Pl. 18.00 noslēgums.

Vērtēšana
Regate norit pēc spēkā esošajiem RRS vindsērfinga sacīkšu noteikumiem. Vērtēšana pēc Low point sistēmas. Ja notiek vairāk par 4 braucieniem, sliktāko anulē.
Dalībnieki tiek vērtēti 4 klasēs:
R – Raceboard, atbilstoši starptautiskās klases noteikumiem, LK ieskaitē;
AR – Atklātā šverta vējdēļu klase (bez korpusa un buras ierobežojumiem);
T – Techno 293, atbilstoši starptautiskās klases noteikumiem, LK ieskaitē;
AT – Atklātā Techno – ar brīvas izvēles korpusiem, pieļaujamas mazākas buras par attiecīgajai vecuma grupai noteikto.

Raceboard klasē šāds papildvērtējums:      Techno 293 un AT klasēs:
Dāmas,					U-17; jaunietes, jaunieši,
Zēni (līdz 20 gadu vecumam),		U-15; jaunietes, jaunieši
Zeļļi (20 – 35 g. v.),				U-13; jaunietes, jaunieši
Puikas (35 – 45 g. v.),			U-3,5; meitenes, zēni
Vīrieši (45 – 55 g. v.),
Vīri (55 – 65 g. v.),
Īstie vīri (vecāki par 65 gadiem)

Apbalvošana
Pirmie 66 labākie saņem goda sertifikātu, kas apliecina izcīnīto vietu, vislabākie īpašas balvas.
Ņemot vērā, ka šajā gadsimtā 65 bijis lielākais dalībnieku skaits Usmas regatē, speciālsuminājums sērfotājam, kurš izcīnīs 66. vietu.

Zināšanai
Ziedojumi regates organizēšanai – 20 EUR, jauniešiem līdz 18 g.v. -10 EUR, jauniešiem līdz 15 g.v. – 7 EUR (cenā iekļautas divas ēdienreizes - zupa). Kempings Bukdangas piedāvā telšu un treileru vietas (sacensību dalībniekiem bez maksas), kopēju virtuvi, kā arī dažāda līmeņa kotedžas (sk. www.bukdangas.lv). Par vietu rezervāciju kotedžās zvanīt 29256487 (Atim).

Orientieri
Braucot no Rīgas uz Ventspili (E 22, A 10), 136. kilometrā (aiz Spāres dzelzceļa pārbrauktuves) priežu mežā pagrieziens pa kreisi (norāde Bukdangas). Pēc tam 4 km pa grants ceļu, sekojot norādēm Bukdangas.

Rīkotāju vārdā
Dainis Caune (tel. 29465595)